《伯卿官新成奉题，四章 其一》
清代·朱景英

古言国宅即官衙，称意经营宦亦家。万里代云高雁断，十年海雨野鸥赊。

得来清气归兰席，取次春风讯楝花。好在诛茅庾开府，不教邱壑废天涯。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。